|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu*  Vyhlásenie CHA Nesvadské piesky bude mať dlhodobý pozitívny vplyv na výnimočné prírodné hodnoty, ktoré sú predmetom ochrany. Ide o dva prioritné biotopy európskeho významu, jeden biotop druhu európskeho významu a päť biotopov druhov národného významu. Za prioritné biotopy európskeho významu sa označujú biotopy, ktoré sú na území Európskej únie ohrozené vymiznutím a za ochranu ktorých má Európska únia osobitnú zodpovednosť. Vyhlásením chráneného areálu Nesvadské piesky budú nepriamo pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Nesvadské piesky, čiastočne územie SR | | *celkové hodnotenie environmentálnej významnosti vplyvu* | veľmi významný, priaznivý |   Predpokladá sa významné zlepšenie stavu organizmov - rastlín, živočíchov, biotopov, najmä však predmetov ochrany CHA Nesvadské piesky. Zachovanie alebo zlepšenie ich stavu je hlavným cieľom predkladaného materiálu. Hoci sú opatrenia prioritne zamerané na ochranu biotopov a biotopov druhov, ktoré sú predmetom ochrany územia, výsledným efektom bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú. Územie CHA Nesvadské piesky je súčasťou Chráneného vtáčieho územia SKCHVU005 Dolné Považie vyhláseného vyhláškou Ministerstva životného prostredia Slovenskej republiky č. 593/2006 Z. z., ktorou sa vyhlasuje Chránené vtáčie územie Dolné Považie. Vyhlásením CHA Nesvadské piesky budú priaznivo ovplyvnené aj druhy vtáctva, ktoré sú predmetom ochrany tohto chráneného vtáčieho územia.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Nesvadské piesky | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie stavu predmetov ochrany územia priaznivo ovplyvní všetky zložky okolitého ekosystému.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Nesvadské piesky | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy. Základný rámec využitia zón v území, stanovený v projekte ochrany pre navrhovaný CHA, môže priaznivo ovplyvniť aj pôdu a horniny napr. extenzívna pastva zvierat (primeraná prekyprenie a rozoranie pôdy), či prípadné rozširovanie trvalých trávnych porastov (zabránenie erózii pôdy).   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Nesvadské piesky | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie stavu predmetov ochrany územia priaznivo ovplyvní všetky zložky okolitého ekosystému. |
| **5.2 Bude mať predkladaný materiál vplyv na chránené územia a ak áno, aký?** |
| *Typ, veľkosť a rozsah vplyvu*  Materiál bude mať pozitívny vplyv na chránené územia. Schválením nariadenia vlády vznikne nové chránené územie – chránený areál Nesvadské piesky. Predpokladá sa veľmi významné zlepšenie stavu organizmov - rastlín, živočíchov, biotopov. Chránené územia tvoria základ územného systému ekologickej stability a predstavujú nosné plochy na ochranu biodiverzity resp. ekosystémov. Vyhlásením chráneného areálu Nesvadské piesky sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Nesvadské piesky | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*  Áno. CHA Nesvadské piesky je zároveň územím európskeho významu spolu s ďalšími územiami sústavy Natura 2000 prispieva k zachovaniu prírodného dedičstva členských krajín EÚ. Vyhlásenie CHA Nesvadské piesky a jeho zón tiež prispeje k vytváraniu rozsiahlej siete chránených území, ktorá v človekom narušenej krajine zabezpečuje relatívnu konektivitu území pre migrujúce druhy živočíchov. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |